PATVIRTINTA

Skuodo Bartuvos progimnazijos direktoriaus 2019 m. sausio 3 d. įsakymu Nr. V1-2

**SKUODO BARTUVOS PROGIMNAZIJOS INCIDENTŲ REGISTRAVIMO IR TYRIMO TVARKOS APRAŠAS**

**I SKYRIUS**

**BENDROJI DALIS**

1. Skuodo Bartuvos progimnazija (toliau – progimnazija) incidentų registravimo ir tyrimo aprašas (toliau – Aprašas) reglamentuoja progimnazijoje gautus pranešimus apie įvykusius incidentus darbuotojams ir mokiniams, jų registravimą, tyrimo eigą ir rezultatų įforminimą, incidentų analizę ir prevencijos priemonių įgyvendinimo priežiūrą.

2. Pagrindinės Apraše naudojamos sąvokos:

2.1. **Incidentas įstaigoje** – tai su darbu susijęs įvykis, kai darbuotojas, dirbdamas pagal darbo sutartį, darbo vietoje patiria nedidelį incidentą, dėl kurio nepatiria žalos sveikatai ir nepraranda darbingumo arba mokinys, kuris incidento (įvykio) metu nepatiria žalos sveikatai.

* 1. **Mažareikšmis incidentas** **įstaigoje** – kai progimnazijos darbuotojas ar mokinys incidento metu patiria nedidelį sveikatos sutrikdymą – sumušimą, mėlynę, odos nutrynimą, įbrėžimą, negilią žaizdą, įsidūrimą, nedidelį įsipjovimą, nežymų akių užkrėtimą, rakštį ar panašų įvykį.
  2. **Reikšmingas incidentas** **įstaigoje** – įvykis, kuris įvyksta progimnazijos patalpose ar teritorijoje ir kuris gali sukelti (arba sukelia) darbuotojų ar mokinių vidutinius ar didelius (sunkius) sveikatos sutrikdymus.

**II SKYRIUS**

**PRANEŠIMAS APIE INCIDENTĄ**

3. Progimnazijos darbuotojas, pamatęs incidentą (arba sužinojęs apie jį), privalo nedelsiant pranešti progimnazijos direktoriui arba jo įgaliotam asmeniui jam žinomą informaciją apie įvykusį incidentą (įvykį). Pranešimas apie incidentą turi būti pateikiamas raštu (tarnybinis pranešimas direktoriui), apie mažiau reikšmingus incidentus galima pranešti žodžiu tiesiogiai, telefonu arba elektroniniu paštu.

4. Progimnazijos direktorius arba jo įgaliotas asmuo (šiuo atveju – ūkvedis), instruktuodamas darbuotojus saugos ir sveikatos klausimais, privalo informuoti apie darbuotojo pareigą pranešti apie įvykusį incidentą progimnazijos direktoriui (arba direktorių pavaduojančiam asmeniui).

5. Darbuotojas ar mokinys, patyręs incidentą arba incidentą matęs darbuotojas užtikrina pirmosios medicininės pagalbos suteikimą nukentėjusiajam asmeniui, praneša progimnazijos visuomenės sveikatos priežiūros specialistui, prireikus skubiai iškviečia greitąją medicinos pagalbą. Visuomenės sveikatos priežiūros specialistas arba klasės vadovas (arba pamokos, per kurią įvyko incidentas, mokytojas, pertraukos metu budėjęs darbuotojas) praneša apie įvykį mokinio tėvams (globėjams, rūpintojams).

**III SKYRIUS**

**INCIDENTŲ REGISTRACIJA IR ĮFORMINIMAS**

6. Incidentų registravimo žurnalas (toliau – Žurnalas) (priedas Nr. 1), kuriame registruojamas kiekvienas progimnazijoje įvykęs incidentas yra laikomas progimnazijos ūkvedžio kabinete.

7. Įvykus progimnazijoje incidentui su darbuotoju ar mokiniu, nedelsiant, bet ne vėliau kaip per tris darbo dienas, progimnazijos direktorius ar jo galiotas asmuo užpildo Žurnalo formą, išskyrus skiltis, skirtas numatomoms prevencinėms priemonėms, kurios vėliau yra aptariamos su asmeniu, atsakingu už darbuotojų saugą ir sveikatą.

8. Asmuo, atsakingas už darbuotojų saugą ir sveikatą, ne vėliau kaip per tris darbo dienas nuo informacijos gavimo, priima sprendimą dėl incidento tyrimo ir apie tai informuoja asmenį, patyrusį incidentą bei progimnazijos direktorių arba jo įgaliotą asmenį.

**IV SKYRIUS**

**INCIDENTO TYRIMAS**

9. Apie tai, kurio incidento aplinkybes yra būtina ištirti, nusprendžia progimnazijos direktorius arba asmuo, atsakingas už darbuotojų saugą ir sveikatą.

10. Įvykus įstaigoje reikšmingam incidentui, kurio ištyrimui reikalingos specialios žinios, progimnazijos direktoriaus įsakymu gali būti sudaryta incidento tyrimo komisija.

11. Incidento tyrimas turi būti baigtas ne vėliau kaip per 15 darbo dienų nuo incidento dienos. Šis terminas gali būti pratęstas progimnazijos direktoriaus sprendimu, gavus motyvuotą asmens, atsakingo už darbuotojų saugą ir sveikatą, teikimą.

**V SKYRIUS**

**INCIDENTŲ PREVENCINIŲ PRIEMONIŲ ĮGYVENDINIMO PRIEŽIŪRA**

12. Darbuotojas, atsakingas už progimnazijos darbuotojų saugą ir sveikatą, kartu su progimnazijos direktoriumi arba jo įgaliotu asmeniu kartą per 3 mėnesius peržiūri žurnale esančius įrašus, įvertina ir apibendrina incidentų statistinius duomenis, tyrimų rezultatus, prevencinių priemonių įgyvendinimą, jų veiksmingumą ir kt.

**VI SKYRIUS**

**BAIGIAMOSIOS NUOSTATOS**

13. Su šiuo Aprašu supažindinami visi progimnazijos darbuotojai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_